Bolest ucha
Dobrý deň,chcem sa spýtať,v noci sa budím na vonkajšiu bolest ucha keď na ňom ležím na pravej strane,viete mi poradiť,čo túto bolesť môže spôsobovať?Môže to byť od chrbtice?Ďakujem za odpoveď
Dobrý deň,
ďakujeme za Vašu otázku.
Bolesť ucha môže byť spôsobená rôznymi faktormi. Primárnou príčinou bolesti môže byť zápal, poškodenie či ochorenie priamo niektorej časti ucha. Pri sekundárnych príčinách vychádza bolesť ucha z iného orgánu. Môže sa jednať napríklad o bolesť ucha pri zápale zubu alebo pri bolesti spojenej s krčnou chrbticou. Presné určenie príčiny bolesti spadá do rúk odborného lekára, preto pri pretrvávajúcich ťažkostiach je potrebné lekárske vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová